**פרק ראשון- משימת סיכום**

**⏴ במבט חדש לכיתה ב**

**היקף יחידת הלימוד:** שעור

**עמודים:** 62 - 63

# משימת סיכום: אנו יצורים חיים

* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **משימת סיכום: צרכים חיוניים ומאפייני חיים,** עמוד 62.

# המשימה שבעמוד 62 מסכמת את הנושא הצרכים החיוניים של יצורים חיים ומאפייני החיים שלהם.

המשימה נועדה להביא את תלמידים להבנה שהמכנה המשותף לכל היצורים החיים הוא מכלול של תכונות (מאפייני חיים). מאפייני החיים של כל היצורים החיים הם: תזונה, נשימה, גידול והתפתחות, התרבות (רבייה), תנועה ורק מי שיש לו את כל התכונות הללו הוא יצור חי.

כל היצורים החיים מתקיימים בסביבה שבה הם מוצאים את הצרכים החיוניים להם שבעזרתם הם מצליחים לחיות: מזון, מים, חמצן, טמפרטורה מתאימה, אור (צמחים), הגנה מטורפים ומקום מחסה מפני תנאי מזג האוויר.

לפני ביצוע המשימה מומלץ לקרוא בקול עם הילדים את היגדי הסיכום שבתבנית **בפרק זה למדנו,** עמוד 63 ולבקש מהתלמידים להשלים בקול את מושגי המפתח. קריאת ההיגדים תסייע לתלמידים לענות על משימת הסיכום.

מוצע לתת משימה של חקירה מידענית לתלמידים- היצור החי שלי. כל תלמיד בוחר יצור חי וחוקר את מאפייני החיים שלו, את שכיחותו בעולם, וכן מאפיינים ייחודיים לו. אפשר להציג את ממצאי החקירה בתעודת זהות או בדרכים שונות ולערוך תערוכה/מיצג ועוד אליו מוזמנים תלמידים והורים.

אפשר להשתמש בהיגדי הסיכום שבתבנית **בפרק זה למדנו,** עמוד 63 לפעולות של הערכה:

פריטים של נכון/לא נכון,

לדוגמה: צְמָחִים, בַּעֲלֵי חַיִּים וּבְנֵי הָאָדָם הֵם יְצוּרִים חַיִּים. **נָכוֹן לֹא נָכוֹן**

פריטים של השלמת מילים,

לדוגמה: בעלי חיים ובני אדם הם (יצורים חיים)